cyanic-selkie/wikianc huggingface dataset:
বিকেন্দ্রীকরণ
নুনাভুট
কানাডার কেন্দ্রীয় আইনসভা ও উত্তর-পশ্চিমাঞ্চল আইনসভা – উভয়ই উত্তর-পশ্চিমাঞ্চলকে বিভক্ত করার ব্যাপারে একমত হয়।ইনুইট ও পূর্বের অন্যান্য মেরু এলাকায় বসবাসকারীদের নিজ ভাগ্যনির্ধারণের পথে এটা একটা গুরুত্বপূর্ণ পদক্ষেপ ছিল।কিন্তু,এ ব্যাপারে কিছু সমস্যাও ছিল।উত্তর-পশ্চিমকে বিভক্ত করার আগে কয়েকটি সমস্যার সমাধান করার প্রয়োজন অনুভূত হচ্ছিল।প্রথমত,অনিষ্পন্ন ভূমিস্বত্ব বিষয়ক সমস্যাগুলোর সন্তোষজনক মীমাংসা করা প্রয়োজন ছিল।দ্বিতীয়ত,সকল পক্ষ একটি নতুন সীমানা বা বাউন্ডারির ব্যাপারে একমত হওয়া প্রয়োজন ছিল।এবং সবশেষে, আঞ্চলিক সরকার ও স্থানীয় বিভিন্ন কর্তৃপক্ষের মধ্যে ক্ষমতা বণ্টনের ব্যাপারেও একটি চুক্তিতে আসার দরকার ছিল।দুই সরকার ও আদিবাসী সংগঠনগুলি এসমস্ত লক্ষ্য অর্জনে একসাথে কাজ করেছে।
ভূমিস্বত্ব চুক্তি নিয়ে আলোচনার সময় পূর্বদিকে নতুন একটি প্রশাসনিক অঞ্চল গঠন ও তার সীমানা নিয়েও আলোচনা হয়।১৯৯২ সালের মে মাসে এই প্রস্তাবে উত্তর-পশ্চিমাঞ্চলে(NWT) একটি গণভোট হয়।এই ভোটে ৫৪ শতাংশ ভোটার প্রস্তাবিত সীমানা সমর্থন করে।এরপর, উত্তর-পশ্চিমাঞ্চল সরকার,কেন্দ্রীয় সরকার ও নুনাভুটের 'টুঙ্গাভিক ফেডারেশান' (ভূমিস্বত্বের ব্যাপারে ইনুইটদের প্রতিনিধি সংগঠন) আনুষ্ঠানিকভাবে 'নুনাভুট রাজনৈতিক চুক্তি' অনুমোদনের মাধ্যমে প্রস্তাবিত সীমানা সমর্থন করে।
সমীকরণটি পূর্ণতা পায় ১৯৯৩ সালের ১০ ই জুন – যখন 'নুনাভুট আইন' রাজকীয় অনুমোদন (রানী দ্বিতীয় এলিজাবেথের অনুমোদন) লাভ করে।আইনটি 'নুনাভুট' নামে একটি প্রশাসনিক অঞ্চল গঠন করে ও সেখানে একটি সরকারগঠনের রূপরেখা দেয়।নুনাভুট প্রশাসনিক অঞ্চল (আইনানুযায়ী) ১৯৯৯ সালের ১লা এপ্রিলে অস্তিত্ব লাভ করে।
ইউকন
১৮৯৬ সালে প্রসপেক্টররা(মূল্যবান পদার্থ অনুসন্ধানকারী) ইউকনে সোনার সন্ধান পায়।তারপর ক্লোনডিক গোল্ড রাশ (সোনা অনুসন্ধানে লোকের আগমন) শুরু হয় যাকে অনেকে পৃথিবীর শ্রেষ্ঠতম 'গোল্ড রাশ' বলেন।এসব অনুসন্ধানীদের আগমনে ইউকন শহরে বেড়ে ওঠে।১৮৯৮ সালের মধ্যে,ইউকনের ড'সন শহরটি উইনিপিগ শহরের পশ্চিমে সবচেয়ে বড় শহর হয়ে ওঠে যার জনসংখ্যা ছিল ৪০০০০।ফলশ্রুতিতে,কানাডা সরকার ১৮৯৮ সালে 'ইউকন অঞ্চল' নামে আনুষ্ঠানিকভাবে একটি প্রশাসনিক অঞ্চল গঠন করে।এসময় সরকার ইউকনে কানাডার শাসনব্যবস্থা নিশ্চিত করতে সেখানে ‘উত্তর-পশ্চিমাঞ্চল থেকে অশ্বারোহী পুলিশ' পাঠায় এবং'ইউকন আইন' পাসের মাধ্যমে সেখানে একজন কমিশনার পাঠায়।১৮৯৮ সালের এই আইনটি,কমিশনারকে 'ইউকন পরিষদের' উপদেশ অনুযায়ী কাজ করতে বলে যে ব্যবস্থাটি উত্তর-পশ্চিমের সহকারী গভর্নর অনুসরণ করেন (তাই দায়িত্ব ছিল সেখানকার আইনসভার উপদেশ অনুযায়ী শাসনব্যবস্থা চালানো)।১৯০৮ সাল থেকে 'ইউকন পরিষদকে' নির্বাচিত একটি আইনসভায় পরিণত করা হয়।
কেন্দ্রীয় জেলা
মেক্সিকোর সকল অঙ্গরাজ্য সম্পূর্ণরুপে স্বায়ত্তশাসিত এবং এসব রাজ্য একত্রে একটি ফেডারেশান (যুক্তরাষ্ট্রীয় পদ্ধতিতে গঠিত রাষ্ট্র) তৈরি করে।১৯২৪ সালে দেশের রাজধানী তৈরির উদ্দেশ্যে মেক্সিকো সিটি ও পার্শ্ববর্তী পৌরসভাগুলো সংযুক্ত করে 'কেন্দ্রীয় জেলাটি' গঠন করা হয়।এরপর এটি সরাসরি কেন্দ্রীয় সরকার দ্বারা শাসিত হতে থাকে এবং মেক্সিকোর রাষ্ট্রপতি এর কার্যনির্বাহী কর্মকর্তা বা গভর্নর নিয়োগ দিতে থাকেন।যদিও কেন্দ্রীয় জেলার মধ্যে থাকা পৌরসভাগুলো স্বায়িত্বশাসিত ছিল,এগুলোর ক্ষমতা ছিল খুবই সীমিত। ১৯২৮ সালে সরকার এই পৌরসভাগুলোকে বাতিল করে কেন্দ্রশাসিত 'ডেলেগাসিওন'(delegación) ও একটি কেন্দ্রীয় বিভাগ (যাকে পরবর্তীতে মেক্সিকো সিটি নামকরণ করা হয়)তৈরি করে।১৯৭০ সালে,বিভাগটিকে ভেঙে চারটি 'ডেলেগেসিওন' তৈরি করা হয় ও সম্পূর্ণ কেন্দ্রীয় জেলাকে একত্রে 'মেক্সিকো সিটি' ঘোষণা করা হয়। যার ফলে,কেন্দ্রীয় জেলার পৌরসভাগুলো পরিণত হয় 'মেক্সিকো সিটির' পৌরসভায়।
১৯৮০ সালে, কেন্দ্রীয় জেলার অধিবাসীরা (মেক্সিকোর সবচেয়ে জনবহুল অঞ্চল) স্বায়ত্তশাসনের দাবি জানাতে শুরু করে,তারা দাবি জানায় এমন একটি স্বায়ত্তশাসিত ব্যবস্থার যেখানে সরকারপ্রধান সরাসরি নির্বাচিত হবেন এবং একটি আঞ্চলিক আইনসভা গঠন করা হবে।১৯৮৭ সালে,একটি সাংবিধানিক আদেশের মাধ্যমে জনগণের ভোটে নির্বাচিত প্রতিনিধিদের নিয়ে একটি আইনসভা গঠন করা হয়।১৯৯৭ সালে সরাসরি ভোটে সরকারপ্রধান নির্বাচনের আগপর্যন্ত কেন্দ্রীয় সরকার কোন কার্যনির্বাহী ক্ষমতা হস্তান্তর করেনি।পরিশেষে,২০০০ সালে ডেলেগেসিওনগুলোতে সীমিত ক্ষমতা হস্তান্তর করা হয়।অধিবাসীরা বর্তমানে তাদের স্থানীয় সরকারপ্রধানকে (স্প্যানিশ -'jefes delegacionales') সরাসরি নির্বাচিত করতে পারে কিন্তু এসব ডেলেগেসিওনদের তেমন কোন প্রশাসনিক ক্ষমতা নেই (এবং প্রতিনিধি পরিষদও নেই,যা মেক্সিকোর সব অঙ্গরাজ্যের পৌরসভাগুলোতে আছে)।
যেহেতু কেন্দ্রীয় সরকার কেন্দ্রীয় জেলাকে স্বায়ত্তশাসনের ক্ষমতা দিয়েছে সেহেতু নীতিগতভাবে কেন্দ্র প্রয়োজনে এ ক্ষমতা বাতিল করতে পারে।এখনো কিছু ব্যাপারে মেক্সিকোর রাষ্ট্রপতিই শেষ সিদ্ধান্ত নেন (যেমন কিছু পদে শুধু তিনিই নিয়োগ দিতে পারেন),এছাড়া মেক্সিকোর কংগ্রেস (সংসদ) কেন্দ্রীয় জেলার বাজেট পর্যবেক্ষণ করে ও এর ঋণের সীমানির্ধারণ করে দেয়।
১৯৮০ সাল থেকেই কিছু বামপন্থী সংগঠন ও রাজনৈতিক দল কেন্দ্রীয় জেলাকে মেক্সিকোর বত্রিশতম অঙ্গরাজ্যে পরিণত করে সম্পূর্ণ প্রাদেশিক ক্ষমতা হস্তান্তর করার দাবি জানিয়ে আসছে।(নতুন এই রাজ্যটির জন্য যেসব নাম প্রস্তাব করা হয়েছে তার মধ্যে আছে - 'মেক্সিকো উপত্যকার রাজ্য' (মেক্সিকো নামক রাষ্ট্র থেকে রাজ্যটিকে পৃথক করার জন্য উপত্যকা কথাটি যোগ করা হয়েছে।এছাড়া আরেকটি নাম প্রস্তাব করা হয় – আনাহুয়াক রাজ্য)।
আদিবাসী জনগোষ্ঠী
মেক্সিকোর সংবিধানের সাম্প্রতিক এক সংশোধনী অনুযায়ী,মেক্সিকো হল বিভিন্ন আদিবাসী জনগোষ্ঠী নিয়ে গঠিত একটি 'বহুসংস্কৃতির দেশ। আদিবাসী জনগোষ্ঠীগুলোকে সামাজিক,অর্থনৈতিক,সাংস্কৃতিক ও রাজনৈতিক নানা সংগঠনের প্রতিনিধি নির্বাচনের ক্ষেত্রে স্বাধীনতা দেয়া হয়েছে ( 'আত্ম-নির্ভরশীলতা') যাতে করে তারা প্রথা বা রীতি অনুযায়ী নিজেদের প্রতিনিধি বাছাই করতে পারে (অবশ্য এসব ক্ষেত্রে নারীদের রাজনৈতিক ও সামাজিক সমান অধিকার নিশ্চিত করার বাধ্যবোধকতা রয়েছে)।তবে এসব আদিবাসী জনগোষ্ঠীর জন্য সংরক্ষিত কোন ভূখণ্ড না থাকায়,তারা মেক্সিকোর অন্য নাগরিকদের মতই রাজ্য এবং স্থানীয় বিচারব্যবস্থার আওতাভুক্ত।আদিবাসীরা স্থানীয় পরিষদগুলোতে তাদের প্রতিনিধি নির্বাচন করতে পারে।কার্যত,তারা স্বায়ত্তশাসিত হলেও কেন্দ্রীয় সংবিধানে বর্ণিত এবং রাজ্যের আইনে উল্লেখিত দায়িত্ব ও অধিকারের বিষয়গুলো তাদের মেনে চলতে হয়।
ফ্রান্স
১৯৮০র দশকের শেষের দিকে ফরাসী সরকার ক্ষমতা বিকেন্দ্রীকরণের পদক্ষেপ গ্রহণ করে।প্রথমেই প্রশাসনিক অঞ্চল ও আঞ্চলিক আইনসভা গঠন করা হয়।এদের কাজ ছিল,বিভাগীয় পরিষদগুলোর সাথে সমন্বয় সাধন করে অবকাঠামোগত উন্নয়ন ও রক্ষণাবেক্ষণ (যেমন,স্কুল ও সড়ক) করা এবং নানা সামাজিক উন্নয়নে অর্থায়ন করা।আঞ্চলিক কর্তৃপক্ষ সম্পত্তির উপর অর্পিত কর ও অন্যান্য রাজস্ব সংগ্রহ করে।এছাড়া,তাদের ব্যয়ের একটা বড় অংশ সরাসরি কেন্দ্রীয় সরকারের কাছ থেকে আসে।
কিছু সংগঠন আছে যারা সকল ক্ষমতার বিকেন্দ্রীকরণ দাবি করে,অথবা অক্সিটেনিয়া, আলস্যাচ বা ব্রিটানি এসব অঞ্চলের স্বাধীনতা দাবি করে।
স্পেন
১৯৭৮ সালে অনুমোদিত হওয়া স্পেনের সংবিধান নানা 'জাতিগোষ্ঠীর মানুষ' ও অঞ্চলের (যাদের নিয়ে 'স্পেন রাজ্য' গঠিত)স্বায়ত্তশাসন মঞ্জুর করে।(আরও দেখুন – স্পেনে স্বায়ত্তশাসন)
স্পেনের 'স্বায়ত্তশাসন পদ্ধতি' (স্প্যানিশ - Estado de las Autonomías)অনুযায়ী,স্পেন এমন একটি দেশ যেখানে দৃষ্টান্তমূলকভাবে (গত ত্রিশ বছরের মধ্যে) শান্তিপূর্ণভাবে ব্যাপক পরিসরে ক্ষমতার বিকেন্দ্রীকরণ ঘটেছে। এখানে স্পেনকে 'অসাধারণভাবে বিকেন্দ্রিত দেশ'ও বলা হয় যেহেতু স্পেনে সরকারি খরচের মাত্র ১৮% ব্যয় করে থাকে কেন্দ্রীয় সরকার,৩৮% ব্যয় আঞ্চলিক সরকার, ১৩% ব্যয় স্থানীয় পরিষদগুলো এবং বাকি অর্থ ব্যয় হয় সামাজিক নিরাপত্তামূলক বিভিন্ন কাজে।
২০১০ সালে,স্পেনের সাংবিধানিক আদালত স্থানীয় কর্তৃপক্ষদেরকে গণভোট আয়োজনের অনুমতি দেয় (তবে তার ফলাফল বাস্তবায়নে সরকার বাধ্য থাকবে না) এবং তার ফলশ্রুতিতে অনেক পৌরসভা বিভিন্ন বিষয়ের উপর গণভোটের আয়োজন করে।
২০১৩ সালের ১২ই ডিসেম্বর কাতালোনিয়ার সরকার 'আত্মনির্ভরতার'(স্বাধীনতা) উপর একটি গণভোট আয়োজনের ঘোষণা দেয় (২০১৪ কাতালোনিয়া গণভোট)।স্পেনের কেন্দ্রীয় সরকারের মতে, যে গণভোটের ফলাফল বাস্তবায়নে সরকার বাধ্য(বিশেষ করে বিচ্ছিন্নতাবাদের উপর) তা অসাংবিধানিক এবং এমন একটি গণভোট বৈধভাবে আয়োজন করা যায় না। স্পেনের আদালত গণভোটকে অবৈধ ঘোষণার পরেও কাতালোনিয়ার সরকার ২০১৭ সালের ১লা অক্টোবর একটি গণভোটের আয়োজন করে।এবং এরপর,কিছু নেতাকে 'রাষ্ট্রদ্রোহ' ও 'বিদ্রোহের' অভিযোগে গ্রেফতার করা হয়।আঞ্চলিক সরকারপ্রধান এসময় ব্রাসেলসে পালিয়ে যায়, স্পেন সরকার এখনো পর্যন্ত তাকে ফেরত আনতে পারেনি যেহেতু বেলজিয়ান আইন ও ইউরোপীয় গ্রেফতারি পরোয়ানা অনুসারে তার বিরুদ্ধে আনা অভিযোগগুলো শাস্তিযোগ্য অপরাধ নয়। ২০১৭ সালের ২২শে ডিসেম্বর নতুন নির্বাচন অনুষ্ঠিত হয় কাতালোনিয়ায় যেখানে স্বাধীনতাকামী দলগুলো আইনসভায় সংখ্যাগরীষ্ঠতা লাভ করে।সংবিধানপন্থী দলগুলো এ ব্যাপারে হতাশা ও ভবিষ্যতের জন্য উদ্বেগ প্রকাশ করে।
যুক্তরাজ্য
যুক্তরাজ্যে গণভোটের সংখ্যাগরীষ্ঠতার ভিত্তিতে বিভিন্ন অঞ্চলে বিকেন্দ্রিত সরকার গঠিত হয়,১৯৯৭ সালের সেপ্টেম্বরে ওয়েলস ও স্কটল্যান্ডে এবং ১৯৯৮ সালের মে মাসে লন্ডনে আইনানুসারে বিকেন্দ্রীকরণ ঘটে।১৯৯৮ সালে ইংলিশ পার্লামেন্ট (ইংরেজ সংসদ) গঠনের একটি প্রচারণা শুরু হয় যার লক্ষ্য ইংরেজদের জন্য পৃথক একটি আইনসভা স্থাপন করা।
যুক্তরাষ্ট্র
যুক্তরাষ্ট্রের অঙ্গরাজ্যসমূহ
যুক্তরাষ্ট্রে কেন্দ্রীয় সরকার ও রাজ্য সরকারগুলোর সার্বভৌমত্ব রয়েছে।আদিবাসী ইন্ডিয়ানদের সাথে বৈধ সম্পর্কের বিষয়টি কেন্দ্রীয় সরকারের এক্তিয়ারে পড়ে।বিভিন্ন অঞ্চলের স্থানীয় সরকারের কাছে মার্কিন কংগ্রেসের (সংসদ) অনুমোদন অনুযায়ী ক্ষমতা হস্তান্তর করা হয়।কোন অঙ্গরাজ্যের ভেতরে অঞ্চলভিত্তিক বিভক্তি,পৌরসভা বা কাউন্টিতে ক্ষমতা বিকেন্দ্রীকরণের বিষয়টি সেই রাজ্যের নিজস্ব সংবিধান ও আইন দ্বারা নির্ধারিত হয়।
ডিস্ট্রিক্ট অফ কলম্বিয়া (কলম্বিয়া জেলা বা রাজধানী ডি.সি.)
যুক্তরাষ্ট্রের ডিস্ট্রিক্ট অফ কলম্বিয়া বা ডিসিতে ক্ষমতা বিকেন্দ্রীকরণের একটি ধারণা পাওয়া যায়।কেন্দ্রীয় এই জেলাটি সব অঙ্গরাজ্য থেকে আলাদা এবং এর একটি নির্বাচিত সরকার রয়েছে।দৈনন্দিন কার্যাবলীসহ নানা দিক দিয়ে কেন্দ্রীয় জেলা ডিসি অনেকটা একটা রাজ্যের মতই কাজ করে, এর নিজস্ব আইন,আদালত,পৃথক মোটরযান বিভাগ,সরকারি বিশ্ববিদ্যালয় ইত্যাদি রয়েছে।কিন্তু, যুক্তরাষ্ট্রের সংবিধানে এর ৫০টি অঙ্গরাজ্যকে বিশাল পরিসরে ক্ষমতা দেয়া হয়েছে এবং এসব রাজ্যের বেশিরভাগ আইন কেন্দ্রীয় সরকারও বাতিল করতে পারে না।অন্যদিকে,ডিস্ট্রিক্ট অফ কলম্বিয়া (ডি.সি.) যুক্তরাষ্ট্রের কংগ্রেসের (কেন্দ্রীয় সংসদ) একটি আইন দ্বারা গঠিত ও এর সরাসরি নিয়ন্ত্রণাধীন।কংগ্রেস,ডিসির আইনসভা দ্বারা অনুমোদিত যেকোন আইন বাতিল করতে পারে।এছাড়া,কংগ্রেস সংখ্যাগরীষ্ঠ ভোটের মাধ্যমে ডিসি সরকার পরিবর্তন বা একে সম্পূর্ণ অপসারিত করতে পারে।
স্পেন
স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের অবশিষ্ট সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।
স্পেনের প্রাণকেন্দ্রে সমুদ্র সমতল থেকে অর্ধমাইল উচ্চতায় অবস্থিত মেসেতা (Meseta) নামক একটি প্রশস্ত কেন্দ্রীয় মালভূমি দেশটির অধিকাংশ আয়তন জুড়ে অবস্থিত। এই অঞ্চলের অধিকাংশ ভূমিতে গবাদি পশুপালন ও শস্য উৎপাদনের ঐতিহ্য রয়েছে। মিগেল দে সের্ভান্তেসের দোন কিহোতে (Don Quixote) গ্রন্থে বর্ণিত সুউচ্চ বায়ুর কলগুলি এখনও এই গ্রামীণ অঞ্চলের বহু স্থানে ছড়িয়ে ছটিয়ে আছে। মেসেতা মালভূমির ভেতরে এবং এর চারপাশ ঘিরে অনেক পাহাড়-পর্বত রয়েছে, যাদেরকে স্থানীয় ভাষায় সিয়ের্‌রা (Sierra) নামে ডাকা হয়। সুইজারল্যান্ড ও অস্ট্রিয়ার পরে স্পেন ইউরোপের সর্বাধিক পর্বতসংকুল দেশ। মেসেতা মালভূমিটির কেন্দ্রে মাদ্রিদ নগরী অবস্থিত। মাদ্রিদ ইউরোপ মহাদেশে সমুদ্র সমতল থেকে সর্বাধিক উচ্চতায় অবস্থিত রাজধানী নগর। মেসেতা মালভূমিটির জলবায়ু রূঢ় এবং শুষ্ক। তাই স্পেনের অধিকাংশ জনগণ সমুদ্র-উপকূল অঞ্চলে কিংবা প্রধান কিছু নদীর অববাহিকাতে বসবাস করে। দেশের উত্তর-পূর্ব অংশে রয়েছে এব্রো নদীর প্রশস্ত উপত্যকা, কাতালুনিয়ার পার্বত্য অঞ্চল এবং বালেন্সিয়া নামক পাহাড়ি উপকূলীয় সমভূমি অঞ্চল। উত্তর-পশ্চিমে আছে গালিসিয়া নামক অঞ্চল ও তার রুক্ষ কান্তাব্রীয় পর্বতমালা, যেখানে বৃষ্টিস্নাত শ্যামল নিবিড় অরণ্যাবৃত উপত্যকাগুলির মাঝে মাঝে সুউচ্চ পর্বতশৃঙ্গ মাথা তুলে দাঁড়িয়ে আছে। স্পেনের দক্ষিণে আছে ফেদেরিকো গার্সিয়া লোর্কা ও আন্তোনিও মাচাদো তাদের কবিতায় যে নদীর গুণকীর্তন করে গেছেন, সেই গুয়াদালকিভির নদীর উপত্যকার কমলালেবু-জাতীয় ফলের উদ্যানে পরিপূর্ণ ভূমিগুলি। এই উপত্যকা থেকেই উত্থিত হয়েছে হিমাবৃত সিয়ের্‌রা নেবাদা পর্বতমালা। স্পেনের দক্ষিণ প্রান্তটি মরুময়; আলমেইরা নামের এই মরুভূমিটি আফ্রিকার সাহারা মরুভূমিরই একটি প্রসারিত অংশ রূপে গণ্য করা হয়। স্পেনের দক্ষিণ-পূর্বের ভূমধ্যসাগরীয় উপকূল অঞ্চলটিতে পামবৃক্ষের সারি, সুগন্ধী রোজমেরির ঝাড় ও অন্যান্য ক্রান্তীয় উদ্ভিদের দেখা মেলে। মৃদু জলবায়ুর সুবাদে বালেয়ারীয় দ্বীপপুঞ্জ ও এই অঞ্চলটিতে প্রতি বছর লক্ষ লক্ষ পর্যটক ও অবসরপ্রাপ্ত (বিশেষত উত্তর ইউরোপ থেকে) মানুষ বেড়াতে আসে।
স্পেনের আছে গভীর সাংস্কৃতিক ও শিল্পকলাগত ঐতিহ্য। ঐতিহাসিকভাবে স্পেনের মূল সাংস্কৃতিক অবদান দুইটি ক্ষেত্রে অধিক পরিলক্ষিত হয়: চিত্রকর্ম ও সাহিত্য। সাম্প্রতিককালে ঐ দুই ক্ষেত্রে নিজের উপস্থিতি বজায় রেখে স্পেন চলচ্চিত্র নির্মাণ, স্থাপত্য এবং সঙ্গীতে অনেক বড় মাপের শিল্পী ও শিল্পকলা বিশ্বকে উপহার দিয়েছে। কোররিদা বা ষাঁড়ের লড়াই এবং ফিয়েস্তা বা উৎসব স্পেনের সংস্কৃতির অন্যতম দুই অনুষঙ্গ। বহু বিচিত্র সংস্কৃতির মিলনে স্পেনের সংস্কৃতি গঠিত হয়েছে। কাস্তিলীয়, কাতালুনীয়, লুসিতানীয়, গালিথীয়, বাস্ক, রোমান, বিশেষ করে আরব মুসলিম, ইহুদী এবং জিপসিসহ আরও অনেক জাতি ও উপজাতিরা তাদের রন্ধনশৈলী ও রীতিনীতির জন্য বিখ্যাত এবং তারা বিশ্বের শিল্পকলার ঐতিহ্যে প্রচুর অবদান রেখেছে। রোমান শাসনের সময় রোমানদের ভাষা, সড়কব্যবস্থা ও সৌধগুলি স্পেনে গভীর প্রভাব ফেলে এবং অনেক রোমান সম্রাটও স্পেনীয় বংশোদ্ভূত ছিলেন যাদের মধ্যে ত্রাজান, হাদ্রিয়ান এবং মার্কুস আউরেলিউসের নাম উল্লেখযোগ্য। উত্তর আফ্রিকা থেকে আগত মুসলমান বার্বার জাতির লোকেরা প্রায় ৮০০ বছর ধরে স্পেন শাসন করে এবং সূক্ষ্ম স্থাপত্য, গীতিকবিতা এবং জ্ঞানবিজ্ঞানে তারা ব্যাপক অবদান রেখে যায়।যা তৎকালীন অন্ধকার অসভ্য-বর্বর ইউরোপীয়দের মধ্যে জ্ঞানের বিস্তার করেছে।স্পেনের ইসলামী শাসন এই প্রথম বিশ্ববিদ্যালয় ও জ্ঞান-বিজ্ঞানের কেন্দ্র ছিল যা পুরো বিশ্বকে নেতৃত্ব দিয়েছে। এছাড়া জিপসি জাতির লোকেরা কান্তে হোন্দো নামের একধরনের ফ্লামেংকো ঘরানার গা-ছমছম-করা সঙ্গীতের উদ্ভাবন করে এমনকি রোমান সাম্রাজ্যের পতনের পর স্পেনকে আক্রমণকারী ভ্যান্ডাল, হুন এবং ভিজিগথ জাতির লোকদেরকেও স্পেনের সাহিত্যে ও সৌধে স্মরণ করা হয়। স্পেনের প্রদেশগুলি আজও নিজেদের স্বাতন্ত্র্য বজায় রেখেছে। বাস্ক প্রদেশ ও কাতালুনিয়ার লোকেরা নিজেদেরকে স্পেনীয়-র পরিবর্তে বাস্কগোত্রীয় ও কাতালুনীয় ভাবতেই বেশি পছন্দ করে। মাদ্রিদ নামে দেশের রাজধানী হলেও অর্থনীতি, ব্যবসাবাণিজ্য, শিল্পকলা ও ক্রীড়াক্ষেত্রে কাতালুনিয়ার রাজধানী বার্সেলোনা এর শক্ত প্রতিদ্বন্দ্বী। স্পেনে স্পেনীয় ভাষা ছাড়াও প্রদেশভেদে আরও ৪টি ভাষাকে সহসরকারী ভাষার মর্যাদা দেওয়া হয়েছে; এগুলি হল কাতালান, গালিসীয়, বাস্ক এবং অক্সিতঁ ভাষাসমূহ।
ইতিহাস
স্পেন এর প্রথম দিকের আধিবাসীরা মূলত কেল্ট ও আইবেরিয়রা। এক দীর্ঘমেয়াদী ও প্রবল যুদ্ধের পর আইবেরিয় উপদ্বীপ (Iberian Peninsula) রোমান রাজত্বের অন্তর্ভুক্ত হয় এবং পরিচিত হয় হিসপিনিয়া (Hispinia) নামে। মধ্যযুগের প্রথমদিকে এটি জার্মান শাসনাধীনে গেলেও পরবর্তীকালে মুসলিমগণ দেশটি জয় করেন। শুরু হয় মুসলিম শাসন অবসানের জন্য উত্তরের খ্রিস্টান রাজ্যসমূহের এক এলোমেলো এবং অত্যন্ত দীর্ঘকালীন প্রক্রিয়া। অবশেষে সফল হয় খ্রিস্টানরা। ১৪৯২ সালে, কলম্বাস যখন অজানা দ্বীপ আমেরিকায় পৌঁছেন, তখন মুসলিম শাসনের শেষ চিন্হটুকু নিশ্চিন্হ হয়ে যায় গ্রানাডা থেকে। নতুন সাম্রাজ্য স্পেনকে ইউরোপের সবচেয়ে শক্তিশালী রাজ্যে পরিণত করে এবং ১৬শ শতাব্দী থেকে ১৭শ শতাব্দীর অর্ধভাগ পর্যন্ত স্পেন ছিল পৃথিবীর অন্যতম প্রধান পরাশক্তি।
স্পেনের এ স্বর্ণযুগ বিভিন্ন কোন্দল এবং অন্যান্য সমস্যার কারণে একসময় ম্লান হতে শুরু করে। উপরন্তু ঊনবিংশ শতাব্দিতে ফরাসিদের আক্রমণ দেশটিতে তৈরি করে ভীষণ বিশৃঙ্খল অবস্থা। ফুঁসে উঠা স্বাধীনতা আন্দোলন অধিকাংশ রাজ্যকে ছিন্ন বিচ্ছিন্ন করে দেয় এবং রাজনৈতিকভাবে দেশটিতে অস্থিরতা সৃষ্ট করে। বিংশ শতাব্দীতে এক ধ্বংসাত্বক গৃহ যুদ্ধ ও পরবর্তীকালে স্বৈর শাসন এর ফলে দেশটিতে এক ধরনের স্থবিরতা বিরাজ করে যদিও তা শেষ হয় অর্থনৈতিক গতিশীলতার মধ্য দিয়ে। ১৯৭৮ সালে দেশটিতে গণতন্ত্র ফিরে আসে। এক সাংস্কৃতিক নবজাগরণ ও অর্থনৈতিক উন্নতির পর ১৯৮৬ সালে দেশটি ইউরোপীয় ইউনিয়নে যোগ দেয়।
রাজনীতি
স্পেনের রাজনীতি একটি সংসদীয় প্রতিনিধিত্বমূলক গণতান্ত্রিক সাংবিধানিক রাজতন্ত্রের কাঠামোতে পরিচালিত হয়। এই ব্যবস্থায় স্পেনের রাজা হলেন রাষ্ট্রপ্রধান এবং রাষ্ট্রপতি হলেন একটি বহুদলীয় ব্যবস্থাতে সরকারি নেতা। সরকারের হাতে নির্বাহী ক্ষমতা ন্যস্ত। কেন্দ্রীয় আইন প্রণয়ন ক্ষমতা সংসদের দুইটি কক্ষের হাতে ন্যস্ত। বিচার বিভাগ নির্বাহী ও আইন প্রণয়নকারী বিভাগ থেকে স্বাধীন।
২০০৮ সালের সাধারণ নির্বাচনে হোসে লুইস রদ্রিগেস থাপাতেরো ও তার নেতৃত্বধীন স্পেনীয় সমাজতান্ত্রিক শ্রমিক পার্টি নির্বাচনে জয়লাভ করেন।
বৈদেশিক সম্পর্ক
দেশটির সঙ্গে অন্যান্য দেশের সুসম্পর্ক রয়েছে। এই দেশের পাসপোর্টে ১২৩টি দেশে বিনা ভিসায় ভ্রমণ করা যায়, যা পাসপোর্ট শক্তি সূচকে ৩য় স্থানে রয়েছে।
প্রশাসনিক অঞ্চলসমূহ
স্পেনের বিচ্ছিন্নতাবাদী অঞ্চল কাতালোনিয়া আনুষ্ঠানিকভাবে স্বাধীনতা ঘোষণার পর দেশটি এক গভীর সাংবিধানিক সংকটের মধ্যে পড়েছে। কাতালোনিয়ার আঞ্চলিক পার্লামেন্ট স্বাধীনতার ঘোষণার পক্ষে ভোট দেয়ার পর পরই স্পেনের পার্লামেন্ট সেখানে কেন্দ্রের প্রত্যক্ষ শাসন জারির প্রস্তাব পাশ করে।
অর্থনীতি
স্পেনের জিডিপি ১.৩১১ ট্রিলিয়ন USD। স্পেনের মাথাপিছু আয় ২৮,১৫৬.৮২ USD।
জনসংখ্যা
স্পেনের জনসংখ্যা ৮ কোটি ২৭ লাখ ১৭ হাজার। এরা মূলত কাস্তিলীয় স্পেনীয় জাতের মানুষ।
সংস্কৃতি
দেশটির সরকারী ভাষা কাস্তিলীয় স্পেনীয় ভাষা। তাছাড়া স্পেনে বাস্ক, আস্তুরীয়, কাতালান ও গালিসীয় ভাষাভাষীও রয়েছে। সারা দেশে ৯৬% নাগরিক ক্যাথলিক খ্রিস্টান।
খেলাধুলা
ফুটবল স্পেনের সবচেয়ে জনপ্রিয় খেলা। স্পেন একবার ফিফা বিশ্বকাপ জিতেছে।
যোগাযোগ
এডলফ সুয়ারেজ মাদ্রিদ - বারাজাস বিমানবন্দর এই দেশের মুখ্য আন্তর্জাতিক বিমানবন্দর। এটি ইউরোপের বৃহত্তম বিমানবন্দর। এর নিকটবর্তী ট্র্রেজন বিমানঘাঁটিতে ইউরোপের দীর্ঘতম রানওয়ে অবস্থিত।
মোল্লাহাট উপজেলা
মোল্লাহাট উপজেলা বাংলাদেশের বাগেরহাট জেলার একটি প্রশাসনিক এলাকা। নয়টি ইউনিয়ন নিয়ে মোল্লাহাট উপজেলা গঠিত। দুুুইশো বছর আগেও এটি চুনখোলার অন্তর্গত একটি মোকাম ছিল।
প্রশাসনিক এলাকা
ইউনিয়ন সমুহ
ইতিহাস
মোল্লাহাট থানা গঠিত হয় ১৮৬৭ সালে এবং থানাকে উপজেলায় রূপান্তর করা হয় ২ জুলাই ১৯৮৩ সালে। তবে মোল্লাহাট একসময় চুনখোলার অন্তর্গত একটি মোকাম ছিল ।
মোল্লাহাটের উৎপত্তি ও নামকরণঃ মোল্লাহাট উপজেলার নামকরণ সমন্ধে বিশেষ কোন তথ্য নাই। তবে এই উপজেলার নাম কেন মোল্লাহাট হল সেই সমন্ধে এলাকার মুরব্বিদের মুখে যা শোনা যায় তা হল বর্তমানে মোল্লাহাট থানা যেখানে অবস্থিত সেখান থেকে পূর্বদিকে চুনখোলা ইউনিয়নের শাসনে বনিয়াদী মোল্লাবাড়ি ছিল। যেখানে দক্ষিণ শাসন প্রাইমারী বিদ্যালয়টি অবস্থিত তার নিকটবর্তী কোথাও মোল্লাহাট থানা অবস্থিত ছিল, আবার কারো মতে প্রাইমারী বিদ্যালয়টি থেকে তিন পাইল দুরে  অর্থাৎ উদয়পুরে উত্তর পাড়ায় মোল্লা বংশের বেশ খানিক নামকাম ও প্রভাব ছিল সেখানে প্রথম মোল্লাহাট থানা ছিল। মোট কথা এদেশে বৃটিশের আগমনের পূর্বে মোল্লাহাট থানা দুই জায়গায় যে কোন স্থানে অবস্থিত ছিল। বৃটিশ আগমনের পর যখন  আঠারো বাকী নদীর  স্রোত
কমে গিয়েছিল তখন মধুমতি নদীর তীরে মোল্লাহাট থানাটি অবস্থান করে।
বহুযুগ আগে ভারত উপমহাদেশে বিবাহ বা নিকাহ পড়াতে মৃত ব্যক্তির সৎকার্য সমাধান কল্পে মসজিদ বা ইদগাহে নামাজের ইমামতি কাজে এবং আরো বহুবিদ মুসলিম ধর্মীয় কাজের জন্য মুসলমান সমাজে একটি পরায়ন দল বেসরকারীভাবে সংঘবদ্ধ ছিলেন। তারা হযরত মুহাম্মদ(সং) এর বিধি বিধান অনুযায়ী চলতেন ও অন্যদের চলার বা মানার জন্য সৎ পরামর্শ ও উপদেশ দিতেন এবং মুসলমান সমাজের উন্নতির জন্য অনেক সংস্কারমুলক কাজ করতেন। তা ছাড়া মসজিদ বা মাদ্রাসা প্রতিষ্ঠায় একাগ্রতা প্রকাশ ও ইসলাম ধর্মীয় বহুবিদ কাজে অগ্রনী ভূমিকা পালন করতেন। সম্ভবতঃ সেই শ্রেনী ভূক্ত দলটি যুগের গতি পেরিয়ে আধুনিক কালে মোল্লা শ্রেনীভূক্ত সম্প্রদায়ে প্রতিষ্ঠিত। বাংলা ভাষায় একটি প্রবাদ আছে মোল্লার দৌড় মসজিদ পর্যন্ত । মোল্লা শ্রেনী ভূক্ত ব্যক্তিবর্গ যে সব সময় মসজিদকে কেন্দ্র করে মসজিদ সম্পর্কিত বিভিন্ন কাজে নিয়োজিত থাকতেন, উল্লিখিত প্রবাদ বাক্যটিই তার যথার্থ প্রমাণ।
সেই মোল্লা বংশের এক বিশিষ্ট ব্যক্তি যার দাম্ভিকতায় এলাকার বাঘ মহিষ এক ঘাটে পানি পান করত, যার ধন ও ঐশ্বর্যে আঞ্চলিকতার প্রভাব ছিল। যার যশ ও মান অত্র এলাকার পথে প্রাত্মরে ও জনমনে গেঁথে থাকতো, যার হুংকারে সাত গ্রামের লোক ভয়ে থর থর করে কাঁপতো। কথিত আছে সেই প্রভাবশালী ধনবান ও দাম্ভিক ব্যক্তি হাজী মুহাম্মদ তমিজ উদ্দিন মোল্লা নামে খ্যাত। এই তমিজ উদ্দিন মোল্লার বংশধরগণ আজও মোল্লাহাট উপজেলার কাহালপুর ও বাশাবাড়ী গ্রাম সহ বিভিন্ন স্থানে বসবাস করছে। সম্ভবতঃ এই মোল্লা বংশেরনাম অনুসারেই অত্র এলাকার নাম করণ হয়েছে‘‘মোল্লাহাট’’। যা আজও কাগজে কলমে মোল্লাহাট নামটি অলিখিত শাসনতন্ত্রের মত মৌজা শুন্য হয়ে পরিচিত।
আজকের এই মোল্লাহাটের ঐতিহাসিক পটভূমি বর্ণনা করতে গিয়ে অতীত ইতিহাসের দিকে ফিরে দু একটি প্রমান্যচিত্র তুলে ধরে অতীত কাহিনীবর্নানা করে যুক্তি প্রদর্শন করা হলোঃ-
উনবিংশ শতাব্দীর গোড়ার দিক সম্ভবতঃ ১৮২০ সালে যশোর জেলার তদানীত্মন কালেক্টর বাহাদুর সি,এস,ভি রোজারী লাল পাগড়ী মাথায় পরে, হাতে ছড়ি ঘুরায়ে লঞ্চযোগে তখনকার ভরা যৌবনের উত্তাল তরঙ্গে নালুয়া নদী দিয়ে যেতে যেতে হঠাৎ তার চোখে পড়ে একটি বাংলোবাড়ী, আর সেটি ছিল তমিজ উদ্দিন মোল্লার বাংলো, তখন বাহাদুর তার সফর সঙ্গিদের নিয়ে ঐ বাংলোবাড়ীর ঘাটে লঞ্চ ভিড়ান। উক্ত তমিজ উদ্দিন মোল্লার বৈঠকখানায় আলোচনায় বসেন বাহাদুর সি,এস,ভি রোজারী, তখন এলাকার মানুষের সুবিধার জন্য একটি পুলিশ ফাড়ী করার সিদ্ধান্ত নেন। তখনকার দিনে প্রতিকুল যোগাযোগ ব্যবস্থায় বাগেরহাট হতে ২৬ মাইল দুরে অত্র এলাকা শাসন করা কঠিন ও দুরহ ব্যাপার ছিল। সম্ভবতঃ ১৮৩২ সালে উক্ত পুলিশ ফাড়ীর গুরত্ব দিনদিন বৃদ্ধি পায়। ফলে যোগাযোগ বাসস্থান ও খাদ্য সামগ্রীর অপ্রাচুর্য্য দেখা দেয়। পুলিশ ফাড়ীকে কেন্দ্র করে দোকান পাট ও পন্য সামগ্রীর কেনা বেচার কেন্দ্র গড়ে উঠে। যুগের আবর্তে উক্ত স্থানের গড়ে উঠা বহুল কেন্দ্রটি ‘‘মোল্লাহাট’’ নামে আখ্যায়িত হয়। ক্রমে ক্রমে উক্ত হাটে দোকান পাট ঘরবাড়ী গড়ে উঠে এবং পন্য সামগ্রীর আমদানী ও রপ্তানীর বিস্তার লাভ করে। পুলিশ ফাড়িটি ও কলেবরে বৃদ্দি হয়ে দালান কোঠায় পরিণতি হয়।
নালুয়া নদীর গতি ধারা বন্দ হয়ে যাওয়ার ফলে উক্ত পুলিশ ফাড়ী ‘‘মোল্লাহাট’’ নামক ব্যবসা কেন্দ্রটির গুরত্ব কমতে থাকে যোগাযোগ ব্যবস্থার অসুবিধা দেখা দেয়,পন্য দ্রব্যাদিও পরিবহন ব্যবস্থা কঠিন হয়ে পড়ে। দুর দুরামত্ম হতে আগত হাটুরেদের সংখ্যা ক্রমে হ্রাস পেতে থাকে, ফলে উক্ত পুলিশ ফাড়ী এবং সেই কথিত হাটটি স্থানামত্মরের প্রশ্ন দেখা দেয়। ওদিকে মধুমতি নামে নদীর গতিধারা উত্তাল তরঙ্গে বহমান। কালের চক্রে প্রয়োজনের তাগিদে সম্ভবতঃ ১৮৫৭ সালে উল্লিখিত হাজী তমিজ উদ্দিন মোল্লার উঠান হতে পুলিশ ফাড়ীতে ও হাটের দোকান পাট গুটিয়ে যৌবনা লাম্যময়ী খরস্রোতা মধুমতির চরে নতুন ভাবে নতুন হাট গড়ে ওঠে। উল্লেখ্য যে সেই তমিজ উদ্দিন মোল্লার বৈঠকখানার পুলিশ ফাড়ীর দালানকোঠার জরাজীর্ন ধংসাবিশেষ ও হাটের ভগ্নাংশের ইতিচিত্র এখনো কাহালপুরস্থিত মৌজায় বিদ্যমান রয়েছে এবং সেখানকার বাড়ী গুলিকে এখনো অনেকে ‘‘হাট খোলার বাড়ী’’ বলে জানেন। প্রকাশ থাকে যে, বর্তমানের মোল্লাহাট বাজার তথা গাড়ফা হাটকে ভুল করে ‘‘চরেরহাট’’ বলে আখ্যায়িত করেন। তাছাড়া বর্তমানের উপজেলা ভবন, রূপলী ব্যাংক, গাড়ফা প্রাথমিক বিদ্যালয় এলাকা ‘‘চরপাড়া’’ বলে আখ্যায়িত। বর্তমানের মোল্লাহাট মধুমতির তীরে অবস্থিত। উলিস্নখিত কথিত কথাতেই তার যথার্থ প্রমাণ পাওয়া যায়।
মোল্লাহাট থানা দপ্তরের নথিপত্রানুযায়ী প্রমাণ পাওয়া যায়ঃ
যে ১৮৬৭ সালে কাহালপুরস্থিত তমিজ উদ্দিন মোল্লার বৈঠক খানা হতে সাবেক পুলিশ ফাড়িটি স্থানাত্মরিত হয়ে মধুমতির চরে পুলিশ স্টেশন নামে নতুন ভাবে রুপ দেয় ও স্থায়ী ভাবে প্রতিষ্ঠিত হয়। অতীতের জরাজীর্ন কংলালসার রূপকে অতল গহবরে ফেলে দিয়ে নবজাত শিশুর ন্যায় মধুমতির তীরে তদানীত্মন জাতীয় পতাকা উড়িয়ে জেংকে বলে এ মোল্লাহাট থানা সদর দপ্তর যা বর্তমানে মোল্লাহাট উপজেলা নামে খ্যাত। সবচেয়ে মজার কথা হল মোল্লাহাট উপজেলার মানচিত্রে মোল্লাহাট নামের কোট মৌজা না থানা সত্বে ও মোল্লাহাট নামের উপজেলাটি বাংলাদেশ মানচিত্র উপজেলা সদরের সারিতে স্থান দখল করে আছে। ১৯৫৯ সালের পূর্বে উপজেলা পর্যায়ে স্থানীয়সরকারের অস্তিত্ব ছিলনা। ১৯৫৯ সালেই প্রথম থানা/ উপজেলা পর্যায়ে থানা কাউন্সিল গঠন করা হয়। কালের ধারাবাহিকতায় স্থানীয় সরকার উপজেলা পরিষদ এবং উপজেলা প্রশাসন পূনর্গঠন অধ্যাদেশের আওতায় ০২-০৭-১৯৮৩ সালে মোল্লাহাটকে উপজেলা হিসাবে ঘোষণা করা হয়।
জনসংখ্যার উপাত্ত
জনসংখ্যা ১২৬২১৮; পুরুষ ৬৪৭৩১, মহিলা ৬১৪৮৭। মুসলিম ৯৮৯৭০, হিন্দু ২৭১৫১, বৌদ্ধ ৬৭ এবং অন্যান্য ৩০।
উপজেলা পৌরসভা	ইউনিয়ন	মৌজা	গ্রাম	জনসংখ্যা	ঘনত্ব (প্রতি বর্গ কিমি)	শিক্ষার হার (%) শহর	গ্রাম	শহর	গ্রাম -	৭	৫৯	১০২	১১৭১২	১১৪৫০৬	৬৭২	৫৩.৩	৪৮.৪ উপজেলা শহর আয়তন (বর্গ কিমি)	মৌজা	লোকসংখ্যা	ঘনত্ব (প্রতি বর্গ কিমি)	শিক্ষার হার (%) ৮.৭৯	৮	১১৭১২	১৩৩২	৫৩.৩ ইউনিয়ন ইউনিয়নের নাম ও জিও কোড	আয়তন (একর)	লোকসংখ্যা	শিক্ষার হার (%) পুরুষ	মহিলা চুনখোলাঃ ২৮ ৫৪১৬ ৮২১৭ ৭৫৬৫ ৭০.৫০ আটজুরি ০৯	৬৬৯১	১০৪৬৫	১০৬৪৭	৫০.৬২ উদয়পুর ৯৫	৫৬৬৭	১১১৭৮	১০৭৬৬	৫৩.৭৩ কুলিয়া ৮৫	৪৩০৯	৮৮৩৪	৮২৬৭	৪৪.৮০ কোদালিয়া ৭৬	৭৬১৯	৯৩৯০	৯০২৩	৪৭.৪৫ গাওলা ৪৭	১০১৩৮	৭৪৫১	৬৮৩৪	৬১.১০ গাঙনী ৩৮	৩৮৩৩	৯১৯৬	৮৩৮৫	৪১.৫২ সূত্র: আদমশুমারি রিপোর্ট ২০০১, বাংলাদেশ পরিসংখ্যান ব্যুরো।
শিক্ষা
শিক্ষার হার, শিক্ষা প্রতিষ্ঠান গড় হার ৬৮.৯%; পুরুষ ৭১.৫%, মহিলা ৬৬.১%। কলেজ ৫, মাধ্যমিক বিদ্যালয় ২১, প্রাথমিক বিদ্যালয় ১০২, মাদ্রাসা ১০।
অর্থনীতি
জনগোষ্ঠীর আয়ের প্রধান উৎস কৃষি ৬৯.১৭%, অকৃষি শ্রমিক ২.৫৮%, শিল্প ০.৮৩%, ব্যবসা ১০.৩৮%, পরিবহন ও যোগাযোগ ৩.২৪%, চাকরি ৬.৭৭%, নির্মাণ ০.৫৯%, ধর্মীয় সেবা ০.৪০%, রেন্ট অ্যান্ড রেমিটেন্স ০.৫৯% এবং অন্যান্য ৫.৪৫%।
কৃষিভূমির মালিকানা ভূমিমালিক ৬৪.৫৮%, ভূমিহীন ৩৫.৪২%। শহরে ৪৫.৬২% এবং গ্রামে ৬৬.৫১% পরিবারের কৃষিজমি রয়েছে।
বিলুপ্ত বা বিলূপ্তপ্রায় ফসলাদি তামাক।
প্রধান ফল-ফলাদি আম, কাঁঠাল, কলা, পেঁপে, নারিকেল, সুপারি।
মৎস্য, গবাদিপশু ও হাঁস-মুরগির খামার চিংড়ি ঘের ১০০০০, হাঁস-মুরগি।
শিল্প ও কলকারখানা আইস ফ্যাক্টরি, বিড়ি কারখানা, স’ মিল, রাইস মিল।
কুটিরশিল্প স্বর্ণশিল্প, লৌহশিল্প, মৃৎশিল্প, সূচিশিল্প, বাঁশের কাজ, কাঠের কাজ, বেতের কাজ, নকশি কাঁথা, নকশি পাখা, খেজুর পাতার পাটি।
হাটবাজার ও মেলা: হাটবাজার ৩৩, মেলা ৪। চুনখোলা হাট(মোল্লাহাটের ঐতিহ্যবাহী সবথেকে বড় হাট), উদয়পুর গরুর হাট,গাড়ফা হাট,চরকুলিয়া হাট, নগরকান্দি হাট, গাংনী হাট, নাশুয়াখালি হাট, কোদালিয়া হাট ও চাঁদের হাট এবং পদ্মডাঙ্গার কালী পূজার মেলা, ঐতিহ্যবাহী চুনখোলার ফুলগাছা মেলা,উল্লেখযোগ্য। প্রধান রপ্তানিদ্রব্য পান, আখ, খেজুর গুড়, নারিকেল, সুপারি, কলা, পেঁপে,টমেটো, করলা,চিংড়ী মাছ।
উল্লেখযোগ্য ব্যক্তিত্ব
১. আবুল খায়ের- গাড়ফা- পূর্ব পাকিস্তানের প্রাদেশিক সদস্য ২. কে. এম আলী আজম- উদয়পুর- সিনিয়র সচিব, জনপ্রশাসন মন্ত্রণালয় ৩. ভুইয়া হেমায়েত উদ্দিন -শাসন- রাজনীতিবিদ ৪. এফ.এম হেকমত আলী-শাসন- রাজনীতিবিদ ৫.লায়েক মিয়া- গাড়ফা- রাজনীতিবিদ জহিরুল ইসলাম- কুলিয়া- বিশিষ্ট সমাজসেবক
শ্রীপুর উপজেলা, মাগুরা
শ্রীপুর উপজেলা বাংলাদেশের মাগুরা জেলার অন্তর্গত একটি উপজেলা।
জনসংখ্যার উপাত্ত
শ্রীপুর উপজেলার জনসংখ্যা ১লাখ ৭৩ হাজার ৯৭জন। এর মধ্যে পুরুষ ৮৫ হাজার ১০০শ ১২জন ও মহিলা ৮৭ হাজার ৯০০শ ৮৫জন।
নামকরন
১৮৫৯ সালে সালের আয়তন জরীপ অনুযায়ী শ্রীপুর উপজেলা মাগুরা জেলার মধ্যে সর্বকনিষ্ঠ উপজেলা। নির্দিষ্টভাবে এই উপজেলার নামকরণ সম্পর্কে তেমন কিছু জানা যায়নি। তবে জনশ্রুতি আছে যে, নবম শতাব্দিতে পাল রাজার শাসন আমলে এটা একটি গুরুত্বপূর্ণ নগর ছিল। এককালে শ্রীপুর অঞ্চলে বিরাট রাজা নামে এক রাজার শাসন ছিল। তার প্রকৃত নাম ছিল রাজা রাম চন্দ্র। রাজার স্ত্রীর নাম ছিল শ্রীদেবী। শ্রীদেবীর নাম অনুসারে এই উপজেলার নামকরণ হয় শ্রীপুর।
মুক্তিযুদ্ধের ইতিহাস
মিয়া আকবর হোসেন-এর নেতৃত্বে বেসামরিক যোদ্ধাদের নিয়ে গড়ে উঠা বাংলাদেশের অন্যতম গেরিলা বাহিনী‘আকবর বাহিনী’ মুক্তিযুদ্ধের ৮ নম্বর সেক্টরের অধীনে যুদ্ধ করে ১০ ডিসেম্বর ১৯৭১ সালে শ্রীপুর স্বাধীন করে। এছাড়াও ইপিআর, পুলিশ ও সশস্ত্র বাহিনীতে চাকুরীত শ্রীপুরের বেশ কয়েকজন অধিবাসী দেশের বিভিন্ন স্থানে যুদ্ধে অংশ নিয়ে কৃতীত্বপূর্ণ সাহসিকতার পরিচয় দেন। তাদের মধ্যে অন্যতম হলেন পূর্ব শ্রীকোল গ্রামের নায়েক আব্দুল মোতালেব, বীর বিক্রম, এবং হরিন্দী গ্রামের সুবেদার সিগন্যাল সৈয়দ আমিরুজ্জামান, বীর বিক্রম।
প্রশাসনিক এলাকা
শ্রীপুর উপজেলায় বর্তমানে ৮টি ইউনিয়ন রয়েছে। এটি নির্বাচনী এলাকা ৯১ মাগুরা-১ (জাতীয় সংসদের নির্বাচনী এলাকা)
শিক্ষা
মোট শিক্ষা প্রতিষ্ঠানের সংখ্যা:১৩০টি, এই উপজেলায় শিক্ষার হার ৪৩.৫%
অর্থনীতি
শ্রীপুর উপজেলার অর্থনীতি প্রধানত কৃষি নির্ভর। উপজেলার মধ্য দিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর।জনগোষ্ঠীর আয়ের প্রধান উৎস কৃষি ৬৪.৩৫%, অকৃষি শ্রমিক ২.০৭%, শিল্প ১.৫০%, ব্যবসা ১২.৭৯%, পরিবহন ও যোগাযোগ ৪.৭২%, চাকরি ৮.১৭%, নির্মাণ ১.২৭%, ধর্মীয় সেবা ০.১৫%, রেন্ট অ্যান্ড রেমিটেন্স ০.৬২% এবং অন্যান্য ৪.৩৬%। এখানকার প্রধান কৃষি ফসল ধান, পাট, গম, সরিষা, ডাল, কাজুবাদাম, শাকসবজি। বিলুপ্ত বা বিলুপ্তপ্রায় ফসলাদি অড়হর, চীনা, যব। প্রধান ফল-ফলাদি আম, কাঁঠাল, নারিকেল, লিচু, কলা।
নদ-নদী
শ্রীপুর উপজেলায় অনেকগুলো নদী রয়েছে। নদীগুলো হল:
ক্লদ কার্টার
ক্লদ প্যাজেট কার্টার (Claude Carter; জন্ম: ২৩ এপ্রিল, ১৮৮১ - মৃত্যু: ৮ নভেম্বর, ১৯৫২) কোয়াজুলু-নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১২ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও গটেং দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ক্লদ কার্টার।
প্রথম-শ্রেণীর ক্রিকেট
ডারবান বয়েজ মডেল স্কুলে অধ্যয়ন করেছেন। বিদ্যালয় জীবন ত্যাগ করার পর ১৬ বছর বয়সে নাটালের পক্ষে প্রথম-শ্রেণীর ক্রিকেটে অংশগ্রহণ করেন। ১৮৯৮ সাল থেকে ১৯২৩ সাল পর্যন্ত দলটিতে খেলেন। তন্মধ্যে, ১৯১০-১১ মৌসুমে ট্রান্সভালের পক্ষে খেলেছিলেন তিনি।
১৮৯৭-৯৮ মৌসুম থেকে ১৯২৩-২৪ মৌসুম পর্যন্ত ক্লদ কার্টারের প্রথম-শ্রেণীর খেলোয়াড়ী জীবন চলমান ছিল। সর্বমোট ২৬ বছরে প্রথম-শ্রেণীর ক্রিকেটে সমুজ্জ্বল ছিলেন। তন্মধ্যে, অভিষেক ঘটা ১৮৯৭-৯৮ মৌসুমে ট্রান্সভালের বিপক্ষে ৫/১৭ বোলিং পরিসংখ্যান দাঁড় করান তিনি।
দক্ষিণ আফ্রিকার ইতিহাসে ম্যাটিং উইকেটে সর্বাপেক্ষা বিপজ্জ্বনক বামহাতি স্লো বোলারের স্বীকৃতি পেয়ে আসছেন। নাটালের পক্ষে ১৬.৫০ গড়ে ১৫৫ উইকেট পান। এ সংগ্রহের তুলনায় কেবলমাত্র চারজন বোলার - ই. পি. নুপেন, জে ওয়াডিংটন, জে. এইচ. সিনক্লেয়ার ও জে. পি. ম্যাকনালি এগিয়েছিলেন। ১৯২১ সালে স্বর্ণালী সময় অতিবাহিত করেন তিনি। জেএল কক্সের সাথে বোলিং অপরিবর্তিত অবস্থায় ১১-৫-১১-৬ বোলিং পরিসংখ্যান দাঁড় করান। ফলশ্রুতিতে বর্ডার দল মাত্র ২৩ রানে গুটিয়ে যেতে বাধ্য হয়। এ সংগ্রহটি অদ্যাবধি কারি কাপের সর্বনিম্ন দলীয় সংগ্রহরূপে বিবেচিত হয়ে আসছে।
আন্তর্জাতিক ক্রিকেট
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন ক্লদ কার্টার। ১০ জুন, ১৯১২ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯২৪ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯১২ ও ১৯২৪ সালে দুইবার দক্ষিণ আফ্রিকার সদস্যরূপে ইংল্যান্ড গমন করেছিলেন। ১৯১২ সালের ত্রি-দেশীয় প্রতিযোগিতায় অংশগ্রহণ করেন। এইচ. ডব্লিউ. টেলরের নেতৃত্বাধীন দক্ষিণ আফ্রিকা দলের সদস্যরূপে ইংল্যান্ড গমন করেন। এ সফরে ১৯.৮৬ গড়ে ৬৫ উইকেট নিয়ে দলে শীর্ষস্থান দখল করেন। এ সফর শেষে ইংল্যান্ডে ফিরে যান ও কর্নওয়ালের পক্ষে পেশাদারী পর্যায়ে খেলেন। দ্বিতীয় বিশ্বযুদ্ধ ছড়িয়ে পড়ার কিছুদিন পূর্বে দক্ষিণ আফ্রিকায় প্রত্যাবর্তন করেন।
তৎকালে দক্ষিণ আফ্রিকা দল বেশ দূর্বলমানের ছিল। অংশগ্রহণকৃত দশ টেস্টের কোনটিতেই জয়ের সন্ধান পায়নি তার দল। সাতটি ইংল্যান্ড ও বাদ-বাকি তিনটি অস্ট্রেলিয়ার বিপক্ষে খেলেন। তবে, ম্যাটিং উইকেটে ব্যক্তিগতভাবে সফলতার স্বাক্ষর রেখেছিলেন। দুইবার ইনিংসে ছয়-উইকেট পেয়েছিলেন তিনি। ১৯১৩-১৪ মৌসুমে ডারবানে সফরকারী ইংল্যান্ড এবং আট বছর বাদে জোহেন্সবার্গে সফরকারী অস্ট্রেলিয়ার বিপক্ষে এ সাফল্য পান। ১৯২১-২২ মৌসুমে অস্ট্রেলিয়া দল দক্ষিণ আফ্রিকায় পদার্পণ করে। ২১.৯৩ গড়ে ১৫ উইকেট নিয়ে স্বাগতিক দলের শীর্ষস্থানীয় বোলারে পরিণত হয়েছিলেন তিনি। টেস্ট খেলাগুলোয় ২৪.৭৮ গড়ে ২৮ উইকেট পান।
ব্যক্তিগত জীবন
১৯২৫ ও ১৯২৬ সালে দুই বছরে লোয়ার হাউজের পক্ষে ল্যাঙ্কাশায়ার লীগে ক্রিকেট খেলেছেন। ১৯৩০ ও ১৯৩৫ সালে মাইনর কাউন্টিজ চ্যাম্পিয়নশীপ প্রতিযোগিতায় কর্নওয়ালের প্রতিনিধিত্ব করেছেন।
৮ নভেম্বর, ১৯৫২ তারিখে ৭১ বছর বয়সে নাটালের ডারবান এলাকায় ক্লদ কার্টারের দেহাবসান ঘটে।
কেশবপুর উপজেলা
কেশবপুর উপজেলা বাংলাদেশের যশোর জেলার অন্তর্গত একটি প্রশাসনিক এলাকা।
অবস্থান ও আয়তন
এটি খুলনা বিভাগের অধীন যশোর জেলার অন্তর্গত। এর আয়তন ২৫৮.৫৩ বর্গকিলোমিটার। যশোর শহর থেকে এর দুরত্ব ৩২ কিলোমিটার। এর উত্তের মণিরামপুর উপজেলা, দক্ষিণে খুলনা জেলার ডুমুরিয়া উপজেলা, পূর্বে অভয়নগর উপজেলা, পশ্চিমে সাতক্ষীরা জেলার কলারোয়া উপজেলা।
প্রশাসনিক এলাকা
এই উপজেলার ইউনিয়নগুলো হচ্ছে-
১টি পৌরসভা হচ্ছে:
যোগাযোগ ব্যবস্থা
যশোর শহর থেকে বাস ও মোটরসাইকেল যোগে কেশবপুর যাওয়া যায়। যশোর বাস টার্মিনাল থেকে প্রতিদিন কেশবপুরের উদ্দেশ্যে বাস ছেড়ে যায়৷ আবার সাতক্ষীরাগামী বাসে করেও কেশবপুর যাওয়া যায়।
দর্শনীয় স্থান
সাগরদাঁড়ীতে মাইকেল মধুসূদন দত্তের মধুপল্লী, মীর্জা নগর নবাব বাড়ি (হাম্মামখানা), পাঁজিয়ায় মহানায়ক ধীরাজ ভট্টাচার্য ও মনোজ বসুর বাড়ি, গৌরীঘোনা ইউনিয়নে ভর্তের দেউল( ভরত রাজার দেউল,আদি বৌদ্ধ মন্দির) । বিদ্যানন্দকাটী ইউনিয়নের খাঞ্জালী দীঘি (পীর খান জাহান আলীর দীঘি), মেহেরপুর পীর মেহের উদ্দিন এর মাজার। মজিদপুর বটগাছ এখানে বিভিন্ন প্রকৃতি খুবই সুন্দর।
চৌগাছা উপজেলা
চৌগাছা বাংলাদেশের যশোর জেলার অন্তর্গত একটি উপজেলা।
অবস্থান ও আয়তন
বাংলাদেশের দক্ষিণ-পশ্চিম কোণে যশোর জেলায় এ উপজেলার অবস্থান। এর উত্তরে মহেশপুর উপজেলা, কোটচাঁদপুর উপজেলা ও কালীগঞ্জ উপজেলা, দক্ষিণে শার্শা উপজেলা ও ঝিকরগাছা উপজেলা এবং ভারতের পশ্চিমবঙ্গ, পূর্বে যশোর সদর উপজেলা ও কালীগঞ্জ উপজেলা, পশ্চিমে মহেশপুর উপজেলা।
প্রশাসনিক এলাকা
এই উপজেলার ইউনিয়নসমূহ -
একনজরে চৌগাছা
ব্রিটিশ ভারত আমলে চৌগাছার নামকরণ করা হয়। জনশ্রুতি আছে কপোতাক্ষ নদের দুই পাড়ে সুউচ্চ চারটি বটগাছ ছিল। নৈশকালীন খেয়া পারাপার ও নৌকা চলাচলের জন্য উক্ত গাছে আলো জ্বেলে সংকেত পাঠানো হতো। মূলত ঐ চারটি বট গাছ হতেই চৌগাছা নামের উৎপত্তি হইয়াছে। বর্তমানে দু'পাড়ে দুটি বটগাছ জীবিত আছে। ১৯৭৭ সালে চৌগাছা থানা পুনঃগঠিত হয় এবং ১৯৮২ সালে এটিকে উপজেলায় উন্নীত করা হয়।
জনসংখ্যার উপাত্ত
২,১১,০৬৫ জন (আদম শুমারী-২০০১)
পুরুষ ১,০৯,০৩৩ জন (আদম শুমারী-২০০১) মহিলা ১,০২,০৩২ জন (আদম শুমারী-২০০১)
অর্থনীতি
চৌগাছা কৃষি নির্ভর এলাকা। তবে ক্রমশ এটি কৃষি নির্ভরতা থেকে বেরি আসছে। গার্মেন্টস কারখানা, রাইচ মিল, বেশ কিছু উৎপাদন মুখী প্রতিষ্ঠান চৌগাছাতে গড়ে উঠেছে। যা চৌগাছার অর্থনীতিকে ক্রমশ উন্নতি করছে।
স্বাস্থ্যসেবা
চৌগাছা উপজেলা স্বাস্থ্য কমপ্লেক্স ১৩ বার দেশসেরা স্বাস্থ্য কমপ্লেক্সের খেতাব পেয়েছে। মাতৃসেবা ও গর্ভবতী নারীদের সেবার মানের দিক দিয়ে চৌগাছা উপজেলা স্বাস্থ্য কমপ্লেক্সের বিশেষ খ্যাতি রয়েছে।
চিতলমারী উপজেলা
চিতলমারী উপজেলা বাংলাদেশের বাগেরহাট জেলার একটি প্রশাসনিক এলাকা।
অবস্থান ও আয়তন
চিতলমারী উপজেলা ভৌগোলিক স্থানাঙ্কে অবস্থিত। এখানে মোট ২৪,৩০৬ পরিবার বসবাস করে এবং এলাকার আয়তন ১৯২ বর্গকিলোমিটার। এই উপজেলার উত্তরে গোপালগঞ্জ জেলার টুঙ্গিপাড়া উপজেলা, দক্ষিণে বাগেরহাট সদর উপজেলা ও কচুয়া উপজেলা, পূর্বে পিরোজপুর জেলার নাজিরপুর উপজেলা, পশ্চিমে মোল্লাহাট উপজেলা ও ফকিরহাট উপজেলা। প্রধান নদী মধুমতি, কালিগঙ্গা, চিত্রা এবং বলেশ্বর।
নামকরণ
চিতলমারী উপজেলার নামকরণ সর্ম্পকে সঠিক কিছু বলা সম্ভব নয়। তবে জনশ্রুতি আছে চিতলমারী উপজেলা মধুমতি, চিত্রা ও বলেশ্বরনদীর সঙ্গমস্থলে অবস্থিত । তিনটি নদীর এই সঙ্গমস্থলটি চিতলমাছের জন্য বিখ্যাত ছিল এবং জেলেরা এই স্থান হতে প্রচুর চিতল মাছ ধরতো। কালক্রমে  এ স্থানের নাম চিতলমারী হয়।
প্রশাসনিক এলাকা
এই উপজেলার ইউনিয়নসমূহ হলো -
ইতিহাস
চিতলমারী উপজেলা মধুমতি নদীর দক্ষিণ তীরে অবস্থিত। মোল্লারহাট থানাকে ভেঙ্গে ১৯৮১ সালে চিতলমারী থানা গঠন করা হয়। ১৯৮৩ সালের ৭ নভেম্বর উপজেলা হিসেবে অাত্মপ্রকাশ করে। এর আয়তন ২৭৬.৪৫ বর্গ কি.মি.। মোট ৮টি ইউনিয়ন নিয়ে গঠিত হয়। পরবর্তীতে একটি ইউনিয়ন সদর উপজেলার সাথে একিভুত করা হয়। তৎপরবর্তীতে ৭ টি ইউনিয়ন নিয়ে চিতলমারী উপজেলা নামে একটি স্থান উপজেলা করা হয়।
শিক্ষা
চিতলমারী উপজেলায় ১০৫টি সরকারী প্রাথমিক বিদ্যালয়,২টি বেসরকারী প্রাথমিক বিদ্যালয়, ০২ টি কমিউনিটি প্রাথমিক বিদ্যালয়, ০২টি জুনিয়র উচ্চ বিদ্যালয়,২৪ টি উচ্চ বিদ্যালয়(সহ শিক্ষা),০৫টি বালিকা উচ্চ বিদ্যালয়,০৩টি দাখিল মাদ্রাসা,০১টি আলিম মাদ্রাসা, ০৩টি ফাজিল মাদ্রাসা, ০৩টি কলেজ (সহ শিক্ষা),০১টি মহিলা কলেজ রয়েছে। চিতলমারী উপজেলার শিক্ষার হার ৫৬.২%। পুরুষ ৫৭.৫% মহিলা ৫৪.৯%
অর্থনীতি
জনগোষ্ঠীর আয়ের প্রধান উৎস কৃষি ৭৬.২৭%, অকৃষি শ্রমিক ১.৩০%, শিল্প ০.৪৩%, ব্যবসা ১০.৭৬%, পরিবহন ও যোগাযোগ ১.৩৯%, চাকরি ৫.৯৪%, নির্মাণ ০.৭১%, ধর্মীয় সেবা ০.৩১%, রেন্ট অ্যান্ড রেমিটেন্স ০.২০% এবং অন্যান্য ২.৬৯%।কৃষি ভূমির মালিকানা ভূমি মালিক ৭৪.১৮%, ভূমিহীন ২৫.৮২%। শহরে ৮৬.৫৭% এবং গ্রামে ৭৪.০৩% পরিবারের কৃষি জমি রয়েছে। প্রধান কৃষি ফলে ধান, গম, পাট, ডাল, শাকসবজি। বিলুপ্ত বা বিলুপ্তপ্রায় ফসলাদি তামাক, আমন ধান।প্রধান ফল-ফলাদি আম, জাম, কলা, পেঁপে, নারিকেল, সুপারি, তরমুজ।মৎস্য, গবাদিপশু ও হাঁস-মুরগির খামার মৎস্য ৫৪০০ (চিংড়ী), গবাদিপশু ২৪, হাঁস-মুরগি ১০।
আন্তঃপ্রজনন পরিহার প্রবণতা
আন্তঃপ্রজনন পরিহার প্রবণতা, অথবা আন্তঃপ্রজনন পরিহার প্রবণতা তত্ত্ব মূলতঃ আন্তঃপ্রজননের ফলে ক্ষতিকর প্রভাবকে প্রতিরোধ করার ধারণাকে বিবর্তনীয় জীববিজ্ঞানের ছায়ায় আলোচনা করা হয়। আন্তঃপ্রজনন পরিহার প্রবণতা তত্ত্বে বলা হয় যে, একটি নির্দিষ্ট প্রজাতির নির্দিষ্ট জনসংখ্যায় প্রাকৃতিক নির্বাচন ও যৌন নির্বাচনে নির্দিষ্ট গাঠনিক নকশা গড়ে তোলে যেন, সেই নির্দিষ্ট প্রজাতির নির্দিষ্ট জনস্ংখ্যার বা ঘনিষ্ঠ প্রজাতির মাঝে কোন ধরনের প্রজনন কর্ম না হয়। যদিও আন্তঃপ্রজননের দরুন বিবর্তনী মূল্য চুকাতে হয়, আন্তঃপ্রজনন পরিহার প্রবণতা এক্ষেত্রে ভবিতব্য যৌনসঙ্গীর সংখ্যা কমিয়ে দিয়ে সুযোগ ব্যয়ের হার বাড়াতে পারে। অতএব, আন্তঃপ্রজনন ও আন্তঃপ্রজনন পরিহার প্রবণতা একটি সাম্যাবস্থা তৈরি করে। আন্তঃপ্রজননের গাঠনিক নকশা এবং এর নির্দিষ্ট প্রকৃতি এই সাম্যতাই নির্ধারন করে।
আন্তঃপ্রজননের ফলাফল আন্তঃপ্রজন বিষন্নতা, যা একটি জনসংখ্যার শারীরিক সক্ষমতাকে কমিয়ে দেয়। দুই পদ্ধতিতে আন্তঃপ্রজনন বিষন্নতা ঘটে। প্রথম উপায়ে,  ক্ষতিকর রিসেসিভ এলিলের অনুপকারী ট্রেইটগুলো প্রকাশ পেতে শুরু করে। কেননা, আন্তঃপ্রজননে একই রিসেসিভ এলিল সম্পন্ন দুই প্রাণীর মাঝে প্রজনন প্রক্রিয়া সম্পাদন হয়। ফলে, মাতা ও পিতা উভয় পক্ষ থেকে রিসেসিভ এলিল বংশধরের মাঝে আসে।  আন্তঃপ্রজনন বিষন্নতা তৈরির অপর একটি উপায় হেটেরোজাইগোসিটির শারীরিক দক্ষতার সাথে সম্পর্কিত।
বন্য প্রাণী ও উদ্ভিদ এমনকি মানুষের জনসংখ্যায় আন্তঃপ্রজনন বিষন্নতার জিনেটিক্স নিয়ে পর্যালোচনা করে দেখা গেছে যে, একটি জনসংখ্যায় আন্তঃপ্রজনন বিষন্নতা এবং এর ঠিক বিপরীত হেটেরোসিসের শক্তিশালী কারণ হলো ক্ষতিকারক রিসেসিভ এলিলের উপস্থিতি।  আন্তঃপ্রজন এবং স্বপরাগায়নকারী উদ্ভিদ ও পার্থোজেনেসিস (হাইমেনোপটেরা) এই ক্ষতিকর রিসেসিভ এলিলের দিকে ধাবিত হয় এবং আন্তঃপ্রজনন বিষন্নতায় ভোগে। সম্পর্কহীন  দুইয়ের মাঝে ক্রস বা প্রজনন ঘটিয়ে পরবর্তী বংশধরকে এই সমস্যা থেকে থেকে উত্তরণ করানো যায়।
অনেক গবেষণায় অবশ্য দেখানো হয়েছে হোমোজাইগোসিটি সম্পন্ন প্রাণী  বিশেষ হেটেরোজাইগোসিটি সম্পন্ন প্রাণীবিশেষ অপেক্ষাকৃত কম সুবিধাসম্পন্ন। উদাহরণস্বরূপ, দক্ষিণ আফ্রিকার চিতার উপর করা একটি পরীক্ষায় প্রমাণ হয়েছে জিনেটিক বৈচিত্র্যতার কমতি একটি জনসমষ্টির প্রতিটি চিতার স্বাস্থ্যে খারাপ প্রভাব ফেলেছে।তাদের অল্প বয়সে মৃত্যু হার এমনকি বীর্যেও অস্বাভাবিকত্য দেখা গেছে। হেটেরোজাইগোসিটি সম্পন্ন জনগোষ্ঠীর শারীরিক সক্ষমতায় হোমোজাইগোসিটি সম্পন্ন জনগোষ্ঠীর চেয়ে বেশি সুবিধা পেয়ে থাকে। অপরদিকে উচ্চ হারে হোমোজাইগোসিটি একটি সম্পূর্ণ জনসংখ্যাকে ধীরে ধীরে আন্তঃপ্রজনন বিষন্নতার দিকে ধাবিত করে। এরই ফলে আন্তঃপ্রজননকে পরিহার করার প্রবণতা বিবর্তনীয় দিক দিয়েই গড়ে ওঠেছে।
প্রণালী
আন্তঃপ্রজনন প্রক্রিয়ায় প্রাপ্ত বংশধরের বিরুদ্ধে নির্বাচন প্রক্রিয়ায় পরিহার প্রবণতার বিবর্তন ঘটেছে। আন্তঃপ্রজনন পরিহার প্রবণতা অন্তত চারটি উপায়ে প্রকৃতিতে ঘটে। সন্তান স্বীকৃতি, ছড়িয়ে পড়া, অতিরিক্ত-জোড়া/অতিরিক্ত দল সহ-জনস্ংখ্যা এবং বিলম্বিত পরিপক্কতা।  বলে রাখ ভালো, এই চারটি পদ্ধতি একে উপরের সাথে নির্ভরশীল নয় এবং একই সময়ে একটি জনসমষ্টিতে আন্তঃপ্রজনন পরিহার প্রবণতার জন্য একের বেশি কারণ কাজ করতে পারে।
সন্তান স্বীকৃতি
থাম্ব|সোনালী হ্যামস্টারদের মাঝে ফিনোটাউপের ব্যবহার করে সন্তান কি সন্তান না তার ভিন্নতা যাচাইয়ের প্রবণতা দেখা যায়। সন্তান স্বীকৃতি মেকানিজমে একটি জীব নিজের সাথে ঘনিষ্ঠসম্পর্ক বিদ্যমান জীবের সাথে যৌন সম্পর্ক স্থাপন পরিহার করে। একাধিক উদাহরনে দেখা গিয়েছে যে, প্রাণীদের মাঝে ঘনিষ্ঠ সম্পর্কের কারো সাথে যৌন সম্পর্ক স্থাপনে অনীহা কাজ করে। এক গবেষণায়, গবেষকেরা কৃত্রিম ভাবে আত্মীয় ও অনাত্মীয়দের মাঝে প্রজননের জন্য জোড়া করে (কৃত্রিম বলতে, এই জোড়াগুলোকে গবেষণার উদ্দেশ্যেই করা হয়েছিল।) তাদের প্রজনন ফলাফল তুলনা করে। তাদের গবেষণায় আত্মীয়অদের নিয়ে করা জোড়াসমূহের মধ্যকার প্রজনন হার অনাত্মীয়দের মাঝে করা প্রজননহারের চেয়ে নাটকীয়ভাবে কম ছিলো। সিমনসদের দ্বারা পরিচালিত মাঠের ঝিঝি পোকার উপর একটি গবেষণা প্রদর্শন করেছে যে, নারী ঝিঝি পোকা সহদোর কিংবা অর্ধ-সহদোর অপেক্ষা সহদোর নয় এমন পোকার সাথে মিলনে উচ্চ পর্যায়ের আগ্রহ দেখায়। আরেকটি গবেষণায় গবেষকেরা ঝিঝি পোকাদের ইচ্ছেমতো যৌন সঙ্গী খুজে নেয়ার সুযোগ দিলে দেখা যায়, তারা অনাত্মীয়দের মাঝেই নিজ সঙ্গী খুজে নিচ্ছে।  ক্রাকোও ও তার সহকর্মীদের একটি গবেষণা এ প্রসঙ্গে উল্লেখ করা যায়। কিছু বন্য পুরুষ ইঁদুরকে একটি নকশায় রাখা হয়। সেখানে চারটি খোলা খাঁচায় পুরুষ ইদুরগুলোর আত্মীয় ও অনাত্মীয় সম্পর্কিত ইঁদুরের বেডিং রাখা হয়েছিল। দেখা গেলো যে, পুরুষ ইঁদুরগুলো আত্মীয় সম্পর্কহীন অসহোদর নারী ইঁদুরের বেডিং এর প্রতিই আকৃষ্ট হচ্ছে।
গবেষণায় দেখা গেছে, যেসমস্ত প্রজাতির মধ্যে ছড়িয়ে পড়ার ধরনের কারণে স্ব-আত্মীয়দের মাঝে মিলনের সম্ভাব্যতা বেশি, সেসকল প্রজাতির মাঝে আন্তঃপ্রজন পরিহারকরণ প্রবণতা উচ্চ হারে দেখতে পাওয়া যায়।  আত্মীয় বা বংশধর পরিচয়ে  বহুল সংখ্যক মেকানিজম রয়েছে। এরমাঝে রয়েছে পরিচিতি, ব্যক্তিবিশেষে  ফিনোটাইপিক সংকেত, রাসায়নিক সংকেত এবং এমএইচসি জিন। প্রাণীবিশেষ নিজের বংশধরের মধ্যকার ফিনোটাইপিক প্রোফাইল সম্পর্কে জ্ঞাত হয়ে তা দ্বারা বংশধর সনাক্তকরণ করতে পারে। অনেক প্রাণীই নিজের সন্তান, সহোদরদের সাথে পরিচিত হওয়ার মাধ্যমে এই ফিনোটাইপগুলোর ব্যাপারে অবগত হয়। একে বলা হয় ওয়েস্টমার্ক ইফেক্ট। উদাহরণস্বরূপ হোমস এবং শেরমানের গবেষণার কথা উল্লেখ করা যায়। তারা আর্কটিকের কাঠবেড়ালী ও বেল্ডিং এর কাঠবিড়ালীর উপর গবেষণা চালান। তারা এই দুই প্রজাতির সহোদর ও একই বাসায় বসবাস কারো প্রাণীদের একসাথে রাখেন। দেখা গেছে যে, সহোদর হোক আর না হোক, তারা অন্যসকল প্রাণিদের প্রতি একই ভাবে আক্রমানাত্মক আচরণ দেখিয়েছে। কিছু নির্দিষ্ট প্রাণীর ক্ষেত্রে সামাজিকীকরণ বেশ স্থিতিশীল ছিলো। দেখা গেছে বাচ্চাকাচ্চা ও অন্যান্য যেসমস্ত প্রাণীদের মাঝে সম্পর্ক ছিলো, তাদের মাঝে এই স্থিতিশীলতা অনেক উচ্চ হারে ছিলো।
উদ্ভিদে আন্তঃপ্রজনন পরিহারকরণ
দ্বিবীজপত্রী উদ্ভিদ, সাইলীন লাটিফোলিয়ার উপর পরীক্ষা চালানো হয়, এই উদ্ভিদগুলো পরাগায়নের ক্ষেত্রে কম সম্পর্কসম্পন্ন ফুলের রেণুকে পছন্দ করে এবং আন্তঃপ্রজনন পরিহার করে। এভাবেই সম্ভবত অন্যান্য উদ্ভিদেরাও আন্তঃপ্রজন বিষন্নতা থেকে নিজেদের জনগোষ্ঠীকে রক্ষা করে।
ডিসপার্সাল
থাম্ব|গম্বে স্ট্রীম জাতীয় পার্কে পুরুষ শিম্পাঞ্জিরা নিজ সম্প্রদায়ের মাঝে থাকলেও নারী শিম্পাঞ্জিরা অন্য দলের মাঝে ছড়িয়ে পড়ে কিছু প্রাণীতে ছড়িয়ে পড়ার প্রবণতা দেখা যায়, যা নিজ আত্মীয়দের মাঝে ও আন্তঃপ্রজনন প্রতিরোধ করে। প্রাথমিক ছড়িয়ে পড়াকে জন্মসংক্রান্ত বা সহজাত ছড়িয়ে পড়া নামেও পরিচিত। এক্ষেত্রে প্রাণীবিশেষ তাদের জন্ম যে এলাকায় হয়েছে, সেই এলাকা ত্যাগ করেন। ফলাফলস্বরূপ, একটি প্রজাতি ব্রিডিং ডিসপোর্সাল ঘটায় যা মূলতঃ প্রাণিবিশেষের নিজের জন্মস্থান ও জন্মসূত্রে প্রাপ্ত দল ছেড়ে অন্য দলে ছড়িয়ে পড়ার প্রবণতাকে বোঝায়।
সেক্স বায়াজড ডিসপার্সাল
ডিসপার্সালের অনেক ক্ষেত্রে দেখায় যায় এক লিঙ্গের প্রাণী একই প্রজাতির বিপরীত লিঙ্গের অপেক্ষা এই প্রবণতা বেশি প্রদর্শন করে। এইধরনের প্রবণতা একাধিক কারণের উপর নির্ভরশীল যার মাঝে আছে, মিলনের ধরন, সামাজিক স্ংগঠন, আন্তঃপ্রজন ও ছড়িয়ে পড়ার ব্যয় এবং দৈহিক কারণ ইত্যাদি।
বিলম্বিত বয়োঃপ্রাপ্তি
মাতাপিতার উপস্থিতিতে বংশধরদের মাঝে বিলম্বিত বয়োঃপ্রাপ্তিও আন্তঃপ্রজনন এড়ানোর একটি উপায়। এই প্রক্রিয়ার মাঝে রয়েছে সন্তদির লিঙ্গভেদে নিজের পিতা বা মাতার অপসারণ। নারী সিংহদের মাঝে যারা যৌন পরিপক্কতা দেখাতে শূরু করে তাদের মাঝে নিজ পিতাকে অন্য পুরুষ সিংহ দ্বারা অপসরণের প্রবণতা দেখা যায়।
মহম্মদপুর উপজেলা
মহম্মদপুর উপজেলা বাংলাদেশের মাগুরা জেলার অন্তর্গত একটি উপজেলা।
অবস্থান ও আয়তন
মহম্মদপুর উপজেলার আয়তন ২৩৪.২৯ বর্গ কিলোমিটার। মাগুরা জেলার পূর্ব-দক্ষিণাংশে মহম্মদপুর উপজেলার অবস্থান। উপজেলার উত্তরে ফরিদপুর জেলার মধুখালী উপজেলা, দক্ষিণে নড়াইল জেলার লোহাগড়া উপজেলা, পূর্বে ফরিদপুর জেলার বোয়ালমারী উপজেলা, আলফাডাঙ্গা উপজেলা, পশ্চিমে শালিখা উপজেলা, মাগুরা সদর উপজেলা ও ফরিদপুর জেলার মধুখালী উপজেলা।
জনসংখ্যার উপাত্ত
মহম্মদপুর উপজেলার জনসংখ্যা ১লাখ ৮৮ হাজার ৭০০শ ৬০জন। এর মধ্যে পুরুষ ৯৫ হাজার ৭০০শ ৬০জন ও মহিলা ৯৩ হাজার।
নামকরণ
মহম্মদপুর উপজেলার নাম করণের বিষয়ে সুর্নিদিষ্ট তথ্য নেই। মোঘল সম্রাট জাহাঙ্গীরের শাসনামলে রাজা সীতারাম রায় এই অঞ্চলের জমিদার ছিলেন। তিনি সম্রাটকে কর দেওয়া বন্ধ করে নিজেকে স্বাধীন রাজা বলে ঘোষণা করেন। স্থানীয় মুসলিম ফকির মোহাম্মদ শাহের নামানুসারে তার রাজধানীর পুরাতন নাম বাগজান এর পরিবর্তে মহম্মদপুর নামকরণ করেন।
প্রশাসনিক এলাকা
মহম্মদপুর উপজেলায় বর্তমানে ৮টি ইউনিয়ন রয়েছে। এটি নির্বাচনী এলাকা ৯২ মাগুরা-২ (জাতীয় সংসদের নির্বাচনী এলাকা)
শিক্ষা
মোট শিক্ষা প্রতিষ্ঠানের সংখ্যাঃ ৪০১টি, এই উপজেলায় শিক্ষার হার ৪৪.৫%
যোগাযোগ ব্যবস্থা
মাগুরা জেলা হতে মহম্মদপুর উপজেলার দুরত্ব ২৫ কিলোমিটার । মাগুরা হতে সরাসরি বাস যোগে মহম্মদপুর উপজেলায় আসা যায়।তাছাড়া ভ্যান,টেম্পু এবং ইজিবাইক যোগে এখানে আসা এবং যাওয়া যায়। এদিকে শেখ হাসিনা সেতু হওয়ার পর মহম্মদপুর এবং বোয়ালমারী উপজেলার যোগাযোগ ব্যবস্থা আরও সহজ হয়ে গেছে।
অর্থনীতি
মহম্মদপুর উপজেলার অর্থনীতি প্রধানত কৃষি নির্ভর। উপজেলার মধ্য দিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর। জনগোষ্ঠীর আয়ের প্রধান উৎস কৃষি ৬৮.৪৬%, অকৃষি শ্রমিক ২.৬০%, শিল্প ১.০২%, ব্যবসা ১০.৯৩%, পরিবহন ও যোগাযোগ ৩.১০%, চাকরি ৮.১৫%, নির্মাণ ১.০৭%, ধর্মীয় সেবা ০.১৭%, রেন্ট অ্যান্ড রেমিটেন্স ০.৩১% এবং অন্যান্য ৪.১৯%। এখানকার প্রধান কৃষি ফসল ধান, পাট, গম, পিঁয়াজ, রসুন। বিলুপ্ত বা বিলুপ্তপ্রায় ফসলাদি অড়হর, তিসি, যব, নীল। প্রধান ফল-ফলাদি আম, কাঁঠাল, কলা, তাল, নারিকেল।
নদ-নদী
মহম্মদপুর উপজেলায় অনেকগুলো নদী রয়েছে। নদীগুলো হচ্ছে গড়াই নদী, মধুমতি নদী,নবগঙ্গা নদী এবং নির্বিষখালী নদী ।
দর্শনীয় স্থান
কেন্দ্র|ফ্রেম|শেখ হাসিনা সেতু
উল্লেখযোগ্য ব্যক্তি
,পাকিস্তান জাতীয় পরিষদ সদস্য।
বহিঃসংযোগ
উপজেলাটির শহীদ আহমদ মহম্মদ নামকরণ উপজেলা বাসির প্রানের দাবী।
যশোর সদর উপজেলা
যশোর সদর উপজেলা বাংলাদেশের যশোর জেলার অন্তর্গত একটি উপজেলা।
অবস্থান ও আয়তন
যশোর সদর উপজেলার উত্তরে যশোর জেলার বাঘারপাড়া উপজেলা ও ঝিনাইদহ জেলার কালীগঞ্জ উপজেলা, দক্ষিণে অভয়নগর উপজেলা ও মনিরামপুর উপজেলা, পূর্বে যশোর জেলার বাঘারপাড়া উপজেলা ও নড়াইল জেলার নড়াইল সদর উপজেলা, পশ্চিমে ঝিকরগাছা উপজেলা ও চৌগাছা উপজেলা।
প্রশাসনিক এলাকা
যশোর সদর উপজেলায় ১৫টি ইউনিয়ন রয়েছে। এগুলি হল-
উপজেলা পরিষদ
যশোর সদর উপজেলা পরিষদের বর্তমান চেয়ারম্যান হলেন মোস্তফা ফরিদ আহমেদ চৌধুরী
শিক্ষা
উপজেলার সাক্ষরতার হার বর্তমানে ৯৫%।
শার্শা উপজেলা
শার্শা উপজেলা বাংলাদেশের যশোর জেলার একটি প্রশাসনিক এলাকা।
শার্শা উপজেলা পরিষদ কার্যালয়,উপজেলা ভুমি অফিস,শিক্ষা অফিস,শার্শা মডেল প্রাইমারি স্কুল,শার্শা পাইলট হাইস্কুল সহ বিভিন্ন সরকারি,আধা-সরকারি ও বেসরকারি অফিস এই উপজেলার প্রাণ কেন্দ্রে অবস্থিত।
এছাড়াও শার্শা উপজেলায় অবস্থিত দেশের সবচেয়ে বড় স্থলবন্দর (বেনাপোল স্থলবন্ধর) এবং দেশের প্রথম শ্রেণির পৌরসভা বেনাপোল পৌরসভা এই উপজেলার অন্তর্গত।
বেসরকারি ভারী শিল্পপ্রতিষ্ঠান হিসাবে এই উপজেলাতে আফিল জুট উইভিং মিলস লিঃ নামের একটি জুট মিল ও আফিল এগ্রো  লিঃ নামে কৃষিভিত্তিক শিল্পপ্রতিষ্ঠান  রয়েছে।
অবস্থান ও আয়তন
জেলা সদর হতে ৩১ কিলোমিটার দুরত্বে যশোর রোডের  উত্তর পাশ্বে অবস্থিত। শার্শা উপজেলাটি প্রায় ২২. ৫৪ডিগ্রি ও ২৩. ১৩ ডিগ্রি উত্তর অক্ষাংশ এবং ৮৮. ৫১ ডিগ্রি ও ৮৯.০১ ডিগ্রি পূর্ব দ্রাঘিমাংশের মধ্যে অবস্থিত। শার্শা উপজেলার উত্তরে চৌগাছা উপজেলা, দক্ষিণে সাতক্ষীরা জেলার কলারোয়া উপজেলা, পূর্বে ঝিকরগাছা উপজেলা, পশ্চিমে ভারতের পশ্চিমবঙ্গ।
ইতিহাস
শার্শা উপজেলার নামকরণের সঠিক কোন ইতিহাস জানা যায় না। তবে জনশ্রুতি আছে, শার্শা মৌজায় উপজেলা হেডকোয়ার্টার অবস্থিত হওয়ায় শার্শা মৌজার নাম অনুসারে শার্শা উপজেলার নামকরণ হয়েছে।
প্রশাসনিক এলাকা
এই উপজেলার একটি পৌরসভা 11  টি ইউনিয়ন নিয়ে গঠিত। যথাক্রমে;
জনসংখ্যার উপাত্ত
মোট পরিবার সংখ্যাঃ ৬৬,১৯৫টি এবং মোট জনসংখ্যা ৩,০৯,৬৩৩ জন।
শিক্ষা
জানুয়ারী ২০০৯ এর তথ্যানুযায়ীঃ ছাত্র-ছাত্রীর সংখ্যাঃ
মাগুরা সদর উপজেলা
মাগুরা সদর উপজেলা বাংলাদেশের খুলনা বিভাগের মাগুরা জেলার অন্তর্গত একটি উপজেলা।
অবস্থান ও আয়তন
৪৫০.৫ কিমি২ ক্ষেত্রফল বিশিষ্ট মাগুরা সদর উপজেলা উত্তরে শ্রীপুর উপজেলা এবং ঝিনাইদহ জেলার শৈলকূপা উপজেলা, দক্ষিণে শালিখা উপজেলা, পূর্বে মহম্মদপুর উপজেলা ও ফরিদপুর জেলার মধুখালী উপজেলা, পশ্চিমে ঝিনাইদহ সদর উপজেলা ও শালিখা উপজেলা।এটি ২৩.০১৭° ও ২৩.০৩৪° উত্তর অক্ষাংশে এবং ৮৯.০১৭° ও ৮৯.০৩২° পূর্ব দ্রাঘিমাংশে অবস্থিত।
প্রশাসনিক এলাকা
নির্বাচনী এলাকা ৯১ মাগুরা-১ (জাতীয় সংসদের নির্বাচনী এলাকা) ইউনিয়নের সংখ্যা ১৩ এবং পৌরসভা ১ টি।
প্রশাসন
মাগুরা থানাকে ১৯৮৩ সালে উপজেলায় উন্নীত করা হয়। ১৮৪৫ সালে এটা থানা হিসাবে প্রতিষ্ঠিত হয়। ১টি পৌরসভা, ০৯ টি ওয়ার্ড, ১৩টি ইউনিয়ন পরিষদ, ২২৩টি মৌজা এবং ২৫২টি গ্রাম নিয়ে মাগুরা সদর উপজেলা গঠিত। সদর থানার মোট আয়তন ৪০৬.৫০ বর্গ কিঃ মিঃ এবং নদীর আয়তন ১১.০৬ বর্গ কি.মি.।
স্থাপত্য নিদর্শন এবং পুরাকৃত্তি
নীলকুঠি (ইছাখাদা), ব্যাপারীপাড়া জামে মসজিদ (পারনান্দুয়ালি), পীর মোকাররম আলী এর সমাধী (হজিপুর) এবং সিদ্ধেশ্বরী মঠ (আঠারখাদা),রাউতড়া গিরিধারী আশ্রম(রাউতড়া)।Rawtara giridhiri ashrom
মুক্তিযুদ্ধের নিদর্শন
বিশ্ব রোড সংলগ্ন স্মৃতিসৌধ।
শিক্ষা প্রতিষ্ঠান
কলেজ ৫টি, হাইস্কুল ৩২টি, মাদ্রাসা ২টি, সরকারি প্রাথমিক বিদ্যালয় ১০৫টি, বেসরকারি প্রাথমিক বিদ্যালয় ৪২টি, কারিগরি ইনস্টিটিউট ১টি। উল্লেখযোগ্য শিক্ষা প্রতিষ্ঠানের মধ্যে রয়েছে সরকারি হোসেন শহীদ সোহরাওয়ার্দী কলেজ, মাগুরা (১৯৪০), মাগুরা সরকারি বালক উচ্চ বিদ্যালয় (১৮৫৪), হাজিপুর হাই স্কুল (১৯১৪) এবং শতরুজিতপুর কালিপ্রসন্ন হাই স্কুল (১৯১৯),রাউতড়া হৃদয়নাথ স্কুল এন্ড কলেজ (১৯৩০)।। মাগুরা মেডিকেল কলেজ, মাগুরা (২০১৮)
সাস্কৃতিক সংগঠন
ক্লাব ৮০টি, গণগ্রন্থাগার ৩টি, সিনেমা হল ২টি, থিয়েটার গ্রুপ ৪টি, অপেরা দল ২টি, সাহিত্য সমিতি ২টি, মহিলা সংগঠন ৩টি।
স্থানীয়ভাবে প্রকাশিত সংবাদপত্র সাময়িকী
, দৈনিক খেদমত(অনিয়মীত প্রকাশ) এছাড়া মাগুরা জেলায় প্রিন্ট কোন মিডিয়া নেই। রয়েছে অনলাইন পত্রিকা,মাগুরা প্রতিদিন,মাগুরা নিউজ,মাগুরাবার্তা২৪ ডটকম,মাগুরার খবর